NCL รายได้ขนส่งโต หนุนผลงานไตรมาส 1 พลิกกำไร 20 ลบ.
NCL รายได้ขนส่งโต หนุนผลงานไตรมาส 1 พลิกกำไร 20 ลบ. จากปีก่อนขาดทุน 0.39 ลบ.
11 พ.ค. 2564

บริษัท เอ็นซีแอล อินเตอร์เนชั่นแนล โลจิสติกส์ จำกัด (มหาชน) หรือ NCL รายงานผลการดำเนินงานงวดไตรมาส 1/64 มีกำไรสุทธิ ดังนี้

โดยบริษัทมีรายได้จากการให้บริการขนส่ง สำหรับงวด 3 เดือน สิ้นสุดวันที่ 31 มีนาคม 2564 เท่ากับ 310.14 ล้านบาท ซึ่งเพิ่มขึ้นจากงวดเดียวกันปีก่อน 71.49 ล้านบาท หรือร้อยละ 29.96 ส่งผลให้กลุ่มบริษัทฯ มีกำไรขั้นต้นเพิ่มขึ้น 12.98 ล้านบาท หรือคิดเป็นร้อยละ 29.04 เนื่องจากบริษัทฯ และบริษัทย่อยมีรายได้จากการให้บริการขนส่งเพิ่มขึ้น และสามารถบริหารจัดการต้นทุนได้ดีจึงทำให้มีผลกำไรขั้นต้นที่เพิ่มขึ้น
ส่วนรายได้จากการขายเกิดจากบริษัทย่อย บริษัท เกรซ วอ เทอร์ เมด จำกัด (“GWM”) ซึ่งดำเนินธุรกิจผลิตและจำหน่ายน้ำยาล้างไตและเวชภัณฑ์ต่าง ๆ มีรายได้ลดลง 5.32 ล้านบาท หรือร้อยละ 19.11 จากการขายเวชภัณฑ์ที่เกี่ยวข้องกับการฟอกเลือดลดลง แต่กำไรขั้นต้นลดลงเพียง 0.9 ล้านบาท เนื่องจากการขายเวชภัณฑ์ต่าง ๆ มีกำไรขั้นต้นจากการขายไม่มากนัก เป็นการขายเสริมไปกับการขายน้ำยาล้างไต ซึ่งเป็นรายได้จากการขายหลักของบริษัท โดยมีกำไรสุทธิตามสัดส่วนที่บริษัทถือหุ้น จำนวน 0.72 ล้านบาท